Рагъдаса хадуб, "ц1орораб рагъул" соназда Мух1амад–Саг1ид Шамилица х1укму гьабула Кавказалъул эркенлъиялъул масъала халкъаздагьоркьосеб даражаялде борхизабизе. Гьеб мурадгун гьес жигараб г1ахьаллъи гьабизе байбихьана бат1и–бат1иял конферен-циябазда, симпозиумабазда, мажлисазда ва данделъабазда, масала, Азиялъул ва Африкаялъул Улкабазул Конференция (Каир), Бандун-галъул Конференция (Бирма) ва гь.ц. Гьениб гьес кидаго борхулаан бусурманал халкъал эркенлъизе г1оло исламиял х1укуматазги орга-низациябазги матералиябгун моралияб кумек гьабизе ккеялъул суал.